На основу тачке 3.Одлуке о распуштању Скупштине општине Владичин Хан и образовању Привременог органа општине Владичин Хан („Службени гласник РС“ број 94/2023) и члана 62. Пословника Привременог органа општине Владичин Хан „Службени гласник града Врања“ број 22/2023) Привремени орган општине Владичин Хан, на седници одржаној дана 06.11.2023. године, донео је

**РЕШЕЊЕ**

**О ОДРЕЂИВАЊУ НАРЕДБОДАВЦА И НАЛОГОДАВЦА БУЏЕТА**

**ОПШТИНЕ ВЛАДИЧИН ХАН**

**I**

**ОДРЕЂУЈЕ СЕ** Горан Младеновић, председник Привременог органа општине Владичин Хан, за наредбодавца и налогодавца за извршење буџета општине Владичин Хан.

**II**

Наредбодавца и налогодавца за извршење буџета општине Владичин Хан из тачке 1. овог Решења користи печат Скупштине општине Владичин Хан у складу са законом и овлашћењима.

**III**

Ово Решење ступа на снагу даном доношења, а објавиће се у „Службеном гласнику града Врања“.

О б р а з л о ж е њ е

Правни основ за доношење Решења садржан је у одредбама тачке 3.Одлуке о распуштању Скупштине општине Владичин Хан и образовању Привременог органа општине Владичин Хан („Службени гласник РС“ број 94/2023) и члана 62. Пословника Привременог органа општине Владичин Хан „Службени гласник града Врања“ број 22/2023)

Одлуком Владе Републике Србије о распуштању Скупштине општине Владичин Хан и образовању Привременог органа општине Владичин Хан (''Службени гласник Републике Србије“, број 94/2023) распуштена је Скупштине општине Владичин Хан и образован Привремени орган за обављање текућих и неодложних послова из надлежности Скупштине општине Владичин Хан, председника општине и Општинског већа општине Владичин Хан, утврђене Законом и Статутом општине, до конституисања Скупштине и избора извршних органа општине након одржаних избора у складу са законом. Такође је Влада именовала председника и чланове Привременог органа општине.

Чланом 62. став 2. и 3. Пословника Привременог органа општине Владичин Хан (''Службени гласник града Врања'',22/2023), је прописано да је наредбодавац за извршење буџета општине Владичин Хан, до конституисања Скупштине општине Владичин Хан, и избора извршних органа општине Владичин Хан председник Привременог органа општине Владичин Хан, да ће Привремени орган донети посебно решење о одређивању наредбодавца и налогодаваца за извршење буџета општине Владичин Хан.

Сходно члану 3. Пословника Привременог органа наредбодавца и налогодавца за извршење буџета општине Владичин Хан користи печат Скупштине општине Владичин Хан у складу са законом и овлашћењима

У вези са напред наведеним овим Решењем се одређује да је Горан Младеновић као председник Привременог органа општине Владичин Хан наредбодавац и налогодавац за извршење буџета општине Владичин Хан

На основу напред наведеног одлучено је као у диспозитиву овог Решења.

**Упутство о правном средству:** Против овог решења може се покренути управни спор пред Управним судом у Београду, у року од 30 дана од дана достављања решења.Тужба се предаје суду непосредно или преко поште.

**ПРИВРЕМЕНИ ОРГАН ОПШТИНЕ ВЛАДИЧИН ХАН**

**Број: 06-127/2/23-I**

Дана: 06.11.2023. године

**Председник Привременог органа,**

**Горан Младеновић**